text: жалқұм сарыесікатырау құмының шығысындағы құмды алқап. жетісу облысы ақсу ауданы жерінде, ақешкі және ақсу өзендері аралығында орналасқан. абсолюттік биіктігі 400 м, ұзындығы 60 км, енді жері 55 км. жер бедері адырлы, қырқалы келген. оңтүстігін бойлай қошқарбасы құмы орналасқан. жалқұмда жыңғыл, шеңгел, жүзгін, теріскен, т.б. сораң өсімдіктер өседі. жер бетіне жақын жатқан жер асты суы сәл кермек татиды. құм қойнауы қысқы, көктемгі мал жайылымы ретінде пайдаланылады.